|  |  |  |
| --- | --- | --- |
| Stiftelsen miljømerking i Norge  Tordenskioldsg. 6 B  0160 OSLO | |  |
| Deres ref | Vår ref | Dato |
|  | 200903980-/HAGFOST | 11. januar 2010 |
|  | | |

Statsbudsjettet 2010 - tilskudd over kapittel 862 Positiv miljømerking

**1 Innledning**

I henhold til Stortingets vedtak av 15. desember 2009 er det vedtatt følgende bevilgning

for 2010:

Kap. 862 Positiv miljømerking:

(i 1 000 kroner)

|  |  |  |
| --- | --- | --- |
| **Post** | **Betegnelse** | **Budsjett 2010** |
| 70 |  | 4 677 |
| **Sum kap. 862** |  | **4 677** |

Tilskuddet vil bli utbetalt i tre rater til Stiftelsen Miljømerking i Norge (Miljømerking)

merket organisasjonsnummer 971279362 på bankkonto nr. 9680.35.91226. Første utbetaling skjer i januar 2010, da halvparten av beløpet utbetales (kr 2 338 500). De to øvrige utbetalingene à kr 1 169 250 foretas per 1. juli og 1. oktober 2010.

Når det gjelder forvaltning av offentlige stiftelsers midler m.v., viser vi til stiftelsesloven

§ 18 nr. 4. Om Miljømerkings regnskapsførsel viser vi til vårt brev av 18. oktober 1989.

Bevilgningen skal dekke utgifter i forbindelse med administrasjon av den nordiske

miljømerkeordningen og utgifter som følger av funksjonen som ansvarlig organ

(Competent Body) for EUs miljømerkeordning i Norge, jf. avtale av 27. juli 1995 mellom

Miljømerking og Barne- og familiedepartementet.

1. **Mål- og resultatkrav. Prioriteringer**

Hovedmålet for Miljømerking er å stimulere forbrukere og produsenter til å gjøre valg som bidrar til en bærekraftig utvikling. Ordningen med frivillig miljømerking av produkter er ment som et supplement til øvrige miljø- og forbrukerpolitiske virkemidler som myndighetene forvalter. I forlengelsen av dette forutsetter departementet at Miljømerking i 2010 prioriterer målene som stiftelsens styre har vedtatt, og som er omtalt i Prop. 1 S (2009-2010) for Barne- og likestillingsdepartementet, kap. 862:

* Forbrukere, innkjøpere og produsenter tar valg som bidrar til en bærekraftig

utvikling.

* + Mange miljømerkede produkter er synlige på markedet.
  + Miljømerkede produkt er miljøforbedret.

Miljømerkings oppgaver og virksomhet som ansvarlig organ under EUs

miljømerkeordning er nedfelt i rådsforordning (EF) nr 1980/2000, særlig artikkel 14

om utpeking av ansvarlige organer, og St.prp. nr. 43 (2001-2002) hvor forordningen

gjøres til del av EØS-avtalen. Miljømerking skal i denne sammenheng utføre de oppgaver som tilligger de ansvarlige organer og som er nedfelt i forordningen. Barne-, likestillings- og inkluderingsdepartementet kan gi nærmere retningslinjer for virksomheten som ansvarlig organ, herunder prioriteringer og norske standpunkter i konkrete saker.

For øvrig skal Miljømerking delta aktivt i utviklingen av nye kriterier for Svanen og

Blomsten og i den videre utviklingen av de to miljømerkingssystemene. Vi viser her blant annet til arbeidet som er igangsatt for en visjon 2015 for Svanen.

Vi legger til grunn at Miljømerking i 2010 viderefører samarbeidet med utenlandske

miljømerkeordninger. Samarbeidet vil være tosidig; dels vil nordisk miljømerking bidra

til å påvirke utviklingen av miljømerking andre steder, dels vil man i det nordiske arbeidet kunne dra nytte av kriterier og kompetanse som finnes på feltet i andre land.

**3 Rapportering og økonomistyring**

Vi forutsetter at Miljømerking legger fram en årsrapport til departementet.

Årsrapporten skal inneholde følgende punkter:

* Regnskapstall for året.
* Forklaringer på eventuelle avvik i regnskapstallene i forhold til budsjettet.
* Rapportering av resultater i henhold til målene i St.prp. nr. 1 (2008-2009) og

tildelingsbrevet.

Det er viktig at årsakene til både eventuelle positive og negative avvik fra målene blir forklart på en utfyllende måte. Rapporteringen vil danne grunnlag for utarbeidelsen av

resultatrapporten i Prop. 1 S (2010-2011).

Budsjett og regnskap skal følge statsregnskapets budsjettår. Regnskapet skal revideres.

Regnskap og årsrapport skal sendes Barne-, likestillings- og inkluderingsdepartementet innen 15. februar 2011.

Departementet legger opp til at det, i likhet med tidligere år, skal utarbeides periodiske

regnskapsrapporter, der spesielle forhold om utgifts- og inntektsutviklingen

kommenteres. Vi ber om at det i 2010 utarbeides regnskapsrapporter til departementet

med merknader til budsjettutviklingen per:

* 30. juni med rapporteringsfrist 15. august.
* 30. september med rapporteringsfrist 15. oktober.

Det skal rapporteres slik at både forbruk per dato og planlagt forbruk for resten av året framkommer på en detaljert og oversiktlig måte. Vi ber om at det i regnskapsrapportene framgår hvor stor del av tilskuddet som er benyttet til oppgavene

som ansvarlig organ i Norge for EUs miljømerkeordning.

Departementet ønsker lykke til med arbeidet, og ser fram til et godt samarbeid i 2010.

Med hilsen

Bodhild Fisknes (e.f.)

Helge Agneberg

Kopi i elektronisk format: Riksrevisjonen